П Р О Т О К О Л   № 5
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 31.03.2020 г.

Днес, 31.03.2020 г. /вторник/ от 11.30 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 

ЧЛЕНОВЕ:  Калина Чапкънова 
   Евгени Диков 
						   
На заседанието присъстват: експертният сътрудник на комисията Стефка Тодорова – старши експерт-съдебна  администрация в отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение от главния прокурор за увеличаване щатната численост на съдебните служители в Администрацията на главния прокурор, Кабинет на главния прокурор с 1 /една/ щ. бр. за длъжността „прокурорски помощник“. /вх. № ВСС-3514/30.03.2020 г./

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

РАЗКРИВА, на основание чл. 30, ал. 5, т. 8 от ЗСВ, 1 /една/ щатна бройка за длъжност „прокурорски помощник“ в Администрацията на главния прокурор, Кабинет на главния прокурор.

МОТИВИ: Необходимост с оглед осигуряване дейността на главния прокурор и неговите заместници и подпомагане на работата им. Предвид високата степен на отговорност на функциите за тази длъжност, в изискванията за заемане на щатната бройка ще залегне владеенето на юридически английски/немски език, обучение по специалността „Право на Европейския съюз“, познаване на европейската правна проблематика и други специализации и квалификации, свързани с уреждането на обществените отношения на територията на държавите членки на Европейския съюз.
Към настоящия момент в щатовете на ВКП, ВАП, НСлС и АГП няма незаети щатни бройки, които да бъдат предложени за трансформация, без това да се отрази на нормалното функциониране на съответната структура, с оглед осигуряването на тази дейност.
Щатната бройка ще бъде осигурена от увеличената щатна численост на Прокуратурата на Република България с 14 /четиринадесет/ щатни бройки /от съкратените 28 незаети щатни бройки от щата на НИП, с решение по протокол № 5/27.02.2020 г., т. 18 на Пленума на ВСС,  предвидени за обезпечаване на дейността на УЦ „Св. Св. Константин и Елена“/ и  финансово обезпечена за сметка на утвърдения бюджет на ПРБ за 2020 г.

ВНАСЯ предложението в заседание на Прокурорската колегия на Висшия съдебен съвет, насрочено на 01.04.2020 г., за разглеждане и произнасяне. 

2. ОТНОСНО: Предложението на главния прокурор за увеличаване щатната численост на съдебните служители и трансформация на щатна бройка в Администрацията на главния прокурор, дирекция „БСДУПБ“, сектор „Управление на почивните бази“, УБ „Боровец“ – к. к. Боровец, както следва:
- увеличаване с 3 /три/ щатни бройки за длъжностите:  “помощник-готвач“ – 1 щ. бр., „шофьор-снабдител“ – 1 щ. бр. и „камериер“ – 1 щ. бр.;
- трансформация на 1 /една/ щатна бройка за длъжността „младши специалист – администратор и домакин“ в 1 /една/ щатна бройка за длъжността „главен специалист – администратор и домакин“.
/вх. № ВСС-3513/30.03.2020 г./

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. РАЗКРИВА, на основание чл. 30, ал. 5, т. 8 от ЗСВ, 3 /три/ щатни бройки за съдебни служители в Администрацията на главния прокурор, дирекция „БСДУПБ“, сектор „Управление на почивните бази“, УБ „Боровец“ – к. к. Боровец, както следва:
- 1 /една/ щ.бр. за длъжност “помощник-готвач“;
– 1 /една/ щ. бр. за длъжност „шофьор-снабдител“;
– 1 /една/ щ. бр. за длъжност „камериер“.

МОТИВИ: Към настоящия момент в щата на УБ „Боровец“ – к. к. Боровец са утвърдени следните щатни бройки: управител учебна база – 1 щ. бр., главен готвач – 1 щ. бр., младши специалист – администратор/домакин – 1 щ. бр., сервитьор/работник кухня – 1 щ. бр., пазач-невъоръжена охрана, той и работник по поддръжката/огняр – 5 щ. бр., който е крайно недостатъчен за осигуряване провеждането на обучителните мероприятия на ПРБ и при ползване на базата за краткотраен отдих от магистрати и съдебни служители.
С оглед осигуряване на нормалното функциониране на учебната база, е необходимо да се извършат кадрови промени в щата на учебната база:
- В кухненския блок е утвърдена 1 щ. бр. за длъжността „Главен готвач“, която е недостатъчна за осигуряване на непрекъснатост на работния процес в случаите на ползване на учебната база и необходимост от ежедневно изготвяне на готварска продукция. С увеличаване на щата на служителите в кухненския блок ще бъде установено сумирано изчисляване на работното време, с по-голяма продължителност на смените, което ще подобри организацията на работния процес.
- Дейността по закупуване и доставка на стоки и материали се извършва от управителя на учебната база и от младшия специалист – администратор и домакин, което е в противоречие със Закона за финансово управление и контрол в публичния сектор по отношение на разделението на отговорностите по вземане на решения, изпълнение и осъществяване на контрол. В тази връзка, с оглед спазване на законодателството и избягване на колизия на дейностите, следва да се осигури длъжност „шофьор-снабдител“, която да осъществява дейността по закупуване и доставка на стоки и материали.
-  В щата на учебната база не е предвидена отделна длъжност, която да осигурява ежедневното почистване, поддръжка и дезинфекция на помещенията, дейността се извършва от останалите служители в базата. Осъществяването на тази дейност се затруднява в случаите на ползване на пълния капацитет на базата при провеждането на обучителни мероприятия и при ползване на базата за краткотраен отдих. В тази връзка следва да се разкрие 1 /една/ щ. бр. за длъжността „камериер“.
Щатните бройки ще бъдат осигурени от увеличената щатна численост на Прокуратурата на Република България с 14 /четиринадесет/ щ. бр. /от съкратените 28 незаети щатни бройки от щата на НИП, с решение по протокол № 5/27.02.2020 г., т. 18 на Пленума на ВСС, предвидени за обезпечаване на дейността на УЦ „Св. Св. Константин и Елена“, и финансово обезпечени за сметка на утвърдения бюджет на ПРБ за 2020 г.

2. ДАВА СЪГЛАСИЕ за трансформиране на 1 /една/ щ.бр. за длъжност „младши специалист – администратор и домакин“ в 1 /една/ щ.бр. за длъжност „главен специалист-администратор и домакин“ в Администрацията на главния прокурор, дирекция „БСДУПБ“, сектор „Управление на почивните бази“, УБ „Боровец“ – к. к. Боровец.

МОТИВИ: Към настоящия момент съдебният служител на длъжността „младши специалист – администратор и домакин“ е ангажиран с дейността по организация и контрола на цялостния процес по посрещане, регистрация и настаняван на гостите и с дейността на домакин, включваща организиране на получаването, съхраняването и стопанисването на стоково-материални ценности, като материално-отговорно лице. Също така служителят ще замества управителя на почивната база, в случаите на отсъствието му. С оглед функционалните задължения на служителя включващи дейностите на рецепционист и домакин и осъществяването на дейностите по ръководство и контрол в учебната база, при отсъствията на управителя, трансформацията на щатната бройка е по-високо в йерархично отношение длъжност, съгласно Класификатора на длъжностите в администрацията на ПРБ.
Трансформацията ще бъде финансово обезпечена за сметка на утвърдения бюджет на ПРБ за 2020 г.

ВНАСЯ предложението в заседание на Прокурорската колегия на Висшия съдебен съвет, насрочено на 01.04.2020 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА

ЧЛЕНОВЕ: 
КАЛИНА ЧАПКЪНОВА …/п/………
ЕВГЕНИ ДИКОВ……..…/п/………